Mark Webber je debitiral v sezoni 2002 na domači dirki za Veliko nagrado Avstralije, ko je z nekonkurenčnim Minardijem dosegel peto mesto. Kljub temu, da mu je nekoliko pomagalo tudi dejstvo, da je dirko končalo le osem dirkačev, je bil to nepričakovan uspeh, saj so bile to prve točke za Minardi po šestem mestu Marca Genéja na Veliki nagradi Evrope v sezoni 1999. Čeprav so bile to Webbrove edine točke v sezoni je bilo dovolj, da je prepričal vodilne pri Jaguarju, kjer je dirkah v sezonah in . Dosegel je kar nekaj uvrstitev v točke, toda uspeha na prvi dirki kariere mu ni uspelo izenačiti ali izboljšati. V sezoni 2005 pa mu je z Williamsom uspel največji uspeh kariere za zdaj, tretje mesto na prestižni dirki za Veliko nagrado Monaka. Toda v sezoni 2006 je z Williamsom po seriji okvar in trčenj dosegel le trikrat točke, za dve šesti in eno osmo mesto. V sezoni 2007 je dirkal za Red Bull ob veteranu Davidu Coulthardu, ki pa je bil presenetljivo uspešnejši od Webbra, ki je dosegel tri uvrstitve med dobitnike točk, ob dveh sedmih mestih tudi tretje mesto na dirki za Veliko nagrado Evrope. Skupno je zasedel dvanajsto mesto v dirkaškem prvenstvu z desetimi točkami.